ai4bharat/Pralekha huggingface dataset:
റോഡ് ഗതാഗത, ഹൈവേ മന്ത്രാലയം
ദേശീയ റോഡ് സുരക്ഷാ ബോർഡ് രൂപീകരിക്കുന്നതിനുള്ള വിജ്ഞാപനം പുറപ്പെടുവിച്ചു
ന്യൂഡൽഹി, ഒക്ടോബർ 05, 2021
ദേശീയ റോഡ് സുരക്ഷാ ബോർഡ് രൂപീകരിച്ചുകൊണ്ടുള്ള വിജ്ഞാപനം ചട്ടങ്ങൾ സഹിതം 2021 സെപ്റ്റംബർ 3 -ന് കേന്ദ്ര ഉപരിതല ഗതാഗത മന്ത്രാലയം പുറപ്പെടുവിച്ചു. ബോർഡിന്റെ ഘടന, ചെയർമാനും അംഗങ്ങൾക്കുള്ള യോഗ്യത, തിരഞ്ഞെടുക്കൽ പ്രക്രിയ, ഓഫീസ് കാലാവധി,രാജി,നീക്കം ചെയ്യലിനുള്ള നടപടിക്രമങ്ങൾ, ബോർഡിന്റെ അധികാരങ്ങളും പ്രവർത്തനങ്ങളും, ബോർഡ് യോഗങ്ങൾ എന്നിവ സംബന്ധിച്ച വ്യവസ്ഥകൾ ചട്ടങ്ങളിൽ വ്യക്തമാക്കിയിട്ടുണ്ട്.
ദേശീയ തലസ്ഥാനത്തായിരിക്കും ബോർഡിന്റെ ഹെഡ് ഓഫീസ്. ആവശ്യമെങ്കിൽ ഇന്ത്യയിലെ മറ്റ് സ്ഥലങ്ങളിൽ ബോർഡിന്റെ ഓഫീസുകൾ സ്ഥാപിക്കാനും വ്യവസ്ഥയുണ്ട്. കേന്ദ്രസർക്കാർ നിയമിക്കുന്ന ചെയർമാനും മൂന്നിൽ കുറയാത്തതും ഏഴിൽ കവിയാത്തതുമായ അംഗങ്ങളും ഉൾപ്പെടുന്നതായിരിക്കും ബോർഡ്.
റോഡ് സുരക്ഷ, നവീകരണം, നൂതന സാങ്കേതികവിദ്യ, ട്രാഫിക്, മോട്ടോർ വാഹനങ്ങൾ എന്നിവ സംബന്ധിച്ച എല്ലാ നിയന്ത്രണങ്ങൾക്കുള്ള ഉത്തരവാദിത്തം ബോർഡിൽ നിക്ഷിപ്തമായിരിക്കും. ഇതിനും ബന്ധപ്പെട്ട കാര്യങ്ങൾക്കുമായി ഇനിപ്പറയുന്ന ചുമതലകൾ ബോർഡ് നിർവ്വഹിക്കും
i  മലയോര മേഖലയിലെ റോഡ് സുരക്ഷ, ട്രാഫിക് മാനേജ്മെന്റ്, റോഡ് നിർമ്മാണം എന്നിവയ്ക്കായി നിർദ്ദിഷ്ട മാനദണ്ഡങ്ങൾ രൂപപ്പെടുത്തുക;  ട്രാഫിക് പോലീസ്, ആശുപത്രി അധികാരികൾ, ദേശീയ പാതാ അധികാരികൾ, വിദ്യാഭ്യാസ - ഗവേഷണ സംഘടനകൾ, മറ്റ് സംഘടനകൾ തുടങ്ങിയവയുടെ ശേഷി വികസനത്തിനും നൈപുണ്യ വികസനത്തിനും ഉള്ള മാർഗ്ഗനിർദ്ദേശങ്ങൾ നൽകുക സി ) ട്രോമ സൗകര്യങ്ങളും പാരാ മെഡിക്കൽ സൗകര്യങ്ങളും സ്ഥാപിക്കുന്നതിനും പ്രവർത്തിപ്പിക്കുന്നതിനുമുള്ള മാർഗ്ഗനിർദ്ദേശങ്ങൾ നൽകുക തുടങ്ങിയ കാര്യങ്ങൾ കേന്ദ്ര സർക്കാരിന്റെ പരിഗണനയ്ക്കായി സമർപ്പിക്കുക .
ii കേന്ദ്രസർക്കാർ, സംസ്ഥാന സർക്കാരുകൾ, പ്രാദേശിക ഭരണകൂടങ്ങൾ തുടങ്ങിയവയ്ക്ക് റോഡ് സുരക്ഷയും ട്രാഫിക് മാനേജ്മെന്റും സംബന്ധിച്ച് സാങ്കേതിക ഉപദേശവും സഹായവും നൽകുക;
iii  നല്ലതും മികച്ചതുമായ പ്രവണതകൾ പ്രോത്സാഹിപ്പിക്കുക;  റോഡ് സുരക്ഷയിലും ട്രാഫിക് മാനേജ്മെന്റിലും ഉള്ള മികച്ച രീതികൾ പ്രോത്സാഹിപ്പിക്കുക ;  വാഹന എഞ്ചിനീയറിംഗ് മേഖലയിലെ നൂതന സാങ്കേതികവിദ്യകൾ പ്രോത്സാഹിപ്പിക്കുക ;  അന്താരാഷ്ട്ര സംഘടനകളുമായി ഏകോപനം നിരവ്വഹിക്കുക;  ആഭ്യന്തര സാങ്കേതിക നിലവാരം അന്താരാഷ്ട്ര സാങ്കേതിക നിലവാരത്തിലേക്കുയർത്തുക എന്നീ കാര്യങ്ങൾ
i v റോഡ് സുരക്ഷ, ട്രാഫിക് മാനേജ്മെന്റ്, വാഹനാപകട അന്വേഷണം തുടങ്ങിയവ മെച്ചപ്പെടുത്തുന്നതിനുള്ള ഗവേഷണം നടത്തുക.
IE/SKY
(Visitor Counter : 142
പ്രധാനമന്ത്രിയുടെ ഓഫീസ്
ഓസ്ട്രേലിയൻ സൂപ്പർ ചീഫ് എക്സിക്യൂട്ടീവ് പോൾ ഷ്റോഡറുമായി പ്രധാനമന്ത്രിയുടെ കൂടിക്കാഴ്ച
പ്രധാനമന്ത്രി ശ്രീ നരേന്ദ്ര മോദി 2023 മെയ് 23 ന് ഓസ്ട്രേലിയയിലെ സിഡ്നിയിൽ വച്ച് ഓസ്ട്രേലിയൻ സൂപ്പർ ചീഫ് എക്സിക്യൂട്ടീവായ ശ്രീ പോൾ ഷ്റോഡറുമായി കൂടിക്കാഴ്ച നടത്തി.
ലോകത്തിലെ വിദേശ നിക്ഷേപങ്ങൾക്ക് ഏറ്റവും ഇഷ്ടപ്പെട്ട പ്രധാന സമ്പദ്വ്യവസ്ഥകളിലൊന്നായി ഇന്ത്യയുടെ ക്രെഡൻഷ്യലുകൾ പ്രധാനമന്ത്രി ഉയർത്തിക്കാട്ടുകയും ഇന്ത്യയുമായി പങ്കാളിയാകാൻ ഓസ്ട്രേലിയൻ സൂപ്പറിനെ ക്ഷണിക്കുകയും ചെയ്തു.
വിക്ടോറിയയിലെ മെൽബൺ ആസ്ഥാനമായി പ്രവർത്തിക്കുന്ന ഒരു ഓസ്ട്രേലിയൻ സൂപ്പർഅനുവേഷൻ ഫണ്ടാണ് ഓസ്ട്രേലിയൻ സൂപ്പർ.
-ND-
(
പ്രധാനമന്ത്രിയുടെ ഓഫീസ്
അജ്മീർ ഷെരീഫ് ദർഗയിലെ ഉർസിൽ അർപ്പിക്കുന്ന ചാദർ പ്രധാനമന്ത്രി കൈമാറി
അജ്മീർ ഷെരീഫ് ദർഗയിൽ ഖ്വാജ മൊയ്നുദ്ദീൻ ചിഷ്തിയുടെ ഉർസിൽ സമർപ്പിക്കുന്ന ചാദർ പ്രധാനമന്ത്രി ശ്രീ നരേന്ദ്ര മോദി ഇന്ന് കൈമാറി.
പ്രധാനമന്ത്രി ട്വീറ്റ് ചെയ്തു:
"അജ്മീർ ഷെരീഫ് ദർഗയിൽ ഖ്വാജ മൊയ്നുദ്ദീൻ ചിസ്തിയുടെ ഉർസിൽ സമർപ്പിക്കുന്ന ചാദർ കൈമാറി."
ND
(
യുവജനകാര്യ, കായിക മന്ത്രാലയം
സായ് കേന്ദ്രങ്ങളിൽ പരിശീലനം നടത്തുമ്പോൾ കോവിഡ് 19 സ്ഥിരീകരിക്കുന്ന അത്ലറ്റുകൾക്കായി സ്പോർട്സ് അതോറിറ്റി ഓഫ് ഇന്ത്യ പ്രത്യേക മാർഗ്ഗനിർദ്ദേശങ്ങൾ പുറത്തിറക്കി
സായ്  കേന്ദ്രങ്ങളിൽ പരിശീലനം നടത്തി വരുമ്പോൾ കോവിഡ് 19 രോഗബാധ സ്ഥിരീകരിക്കുന്ന ഉന്നത പ്രകടനമികവുള്ള അത്ലറ്റുകൾക്കായി സ്പോർട്സ് അതോറിറ്റി ഓഫ് ഇന്ത്യ മാർഗ്ഗനിർദ്ദേശങ്ങൾ  പുറത്തിറക്കി.
“ഗ്രാജുവേറ്റഡ് റിട്ടേൺ ടു പ്ലേ” - ജി.ആർ.ടി.പി. എന്ന പേരിൽ പുറത്തിറക്കിയ മാർഗ്ഗനിർദ്ദേശങ്ങൾ അനുസരിച്ച്, കോവിഡ് -19 രോഗബാധിതരായ അത്ലറ്റുകളെ മൂന്ന് വിഭാഗങ്ങൾ ആയി തിരിക്കും:വിഭാഗം ഒന്ന്: രോഗലക്ഷണങ്ങളില്ലാത്ത കോവിഡ് -19 രോഗബാധതിർവിഭാഗം രണ്ട്: ദീർഘകാലം നീണ്ടുനിൽക്കുന്ന കോവിഡ്-19 രോഗബാധതിർവിഭാഗം മൂന്ന്: “ഗ്രാജുവേറ്റഡ് റിട്ടേൺ ടു പ്ലേ”  പുരോഗമിക്കുമ്പോൾ കോവിഡ്-19 ലക്ഷണങ്ങൾ ഉണ്ടാവുകയും സ്ഥിരീകരിക്കുകയും ചെയ്യുന്നവർകായികതാരങ്ങളിൽ കോവിഡ്-19 രോഗബാധ സംബന്ധിച്ച വൈദ്യശാസ്ത്ര വിലയിരുത്തലും നിരീക്ഷണവും ഉറപ്പുവരുത്തുന്നതിനും നിർദ്ദേശിക്കപ്പെട്ട മാർഗ്ഗനിർദ്ദേശങ്ങൾ നടപ്പിലാക്കുന്നതിനും ഓരോ കേന്ദ്രത്തിലും മെഡിക്കൽ പരിശീലനം സിദ്ധിച്ച വിദഗ്ധരെ നിയോഗിക്കാനുള്ള നടപടികൾ സായ് സ്വീകരിച്ചു വരുന്നു.
കൂടാതെ, 7 ദിവസങ്ങളായി രോഗലക്ഷണങ്ങളില്ലാത്ത ആരോഗ്യവാനായ ഒരു അത്ലറ്റിന് സാധാരണ പരിശീലനത്തിന്റെ 50 ശതമാനം ശാരീരിക പ്രവർത്തനങ്ങൾ എന്ന രീതിയിൽ ആസൂത്രണം ചെയ്യാൻ പരിശീലകർക്ക് നിർദ്ദേശം നൽകിയിട്ടുണ്ട്.
അത്ലറ്റുകളുടെ പുരോഗതി പതിവായി നിരീക്ഷിക്കാനും പരിശീലനം ക്രമേണ പുനരാരംഭിക്കുന്നതിന് വേണ്ട ഉപദേശങ്ങൾ അത്ലറ്റുകൾക്കും പരിശീലകർക്കും നൽകാനും മെഡിക്കൽ പരിശീലനം സിദ്ധിച്ച വിദഗ്ധരോട് നിർദ്ദേശിച്ചിട്ടുണ്ട്.
ഭക്ഷ്യസംസ്കരണ വ്യവസായ മന്ത്രാലയം
2020- 21 മുതൽ 2024 -25 വരെ പതിനായിരം കോടി രൂപ അടങ്കലിൽ രണ്ടുലക്ഷം സൂക്ഷ്മ ഭക്ഷ്യസംസ്കരണ സംരംഭങ്ങൾക്ക് രൂപം നൽകാനും / നവീകരിക്കാനും കേന്ദ്രം പദ്ധതിയിടുന്നതായി ശ്രീ .പ്രഹ്ളാദ് സിങ് പട്ടേൽ
ന്യൂഡൽഹി, ജൂലൈ 23,2021
രാജ്യത്ത് രണ്ടുലക്ഷം സൂക്ഷ്മ ഭക്ഷ്യസംസ്കരണ സംരംഭങ്ങൾക്ക് രൂപം നൽകുന്നതും / നിലവിലുള്ളവയെ നവീകരിക്കുന്നതും ലക്ഷ്യമിട്ട് കേന്ദ്ര ധനസഹായത്തോടെയുള്ള ഒരു പദ്ധതി ഭക്ഷ്യസംസ്ക്കരണ -വ്യവസായ മന്ത്രാലയം നടപ്പാക്കുന്നതായി ഭക്ഷ്യസംസ്ക്കരണ -വ്യവസായ മന്ത്രാലയങ്ങളുടെ ചുമതലയുള്ള കേന്ദ്ര സഹമന്ത്രി ശ്രീ പ്രഹ്ളാദ് സിംഗ് പട്ടേൽ വ്യക്തമാക്കി . ആത്മ നിർഭർ ഭാരത് പദ്ധതിയുടെ ഭാഗമായാണ് നടപടി .
2020-21 മുതൽ 2024-25 വരെയുള്ള അഞ്ചു വർഷക്കാലയളവിൽ വായ്പാ ബന്ധിത സബ്സിഡിയിലൂടെ സംരംഭങ്ങൾക്ക് രൂപം നൽകുകയും നിലവിലുള്ളവയെ നവീകരിക്കുകയും ചെയ്യാവുന്നതാണ്. 10,000 കോടി രൂപയാണ് പദ്ധതി അടങ്കൽ .
ഇത്തരം സംരംഭങ്ങൾക്ക് ആവശ്യമായ സാമ്പത്തിക- സാങ്കേതിക -വ്യാപാര പിന്തുണ പ്രൈംമിനിസ്റ്റേഴ്സ് സ്കീം ഫോർ ഫോർമലൈസേഷൻ ഓഫ് മൈക്രോ ഫുഡ് പ്രോസസിങ് എന്റർപ്രൈസസ് '.
എന്ന കേന്ദ്ര പദ്ധതി ലഭ്യമാക്കുമെന്ന് രാജ്യസഭയിൽ രേഖാമൂലം നൽകിയ മറുപടിയിൽ ശ്രീ പട്ടേൽ വ്യക്തമാക്കി
കൂടാതെ,രാജ്യത്തെ ഭക്ഷ്യസംസ്കരണ മേഖലയുടെ മൊത്തത്തിലുള്ള വളർച്ചയും വികസനവും ലക്ഷ്യമിട്ടു കൊണ്ട് 2016 -17 മുതൽ പ്രധാനമന്ത്രി കിസാൻ സമ്പത യോജന  എന്ന കേന്ദ്ര പദ്ധതി ഭക്ഷ്യസംസ്ക്കരണ വ്യവസായ മന്ത്രാലയം നടപ്പാക്കുന്നുണ്ട്. കാർഷിക ഉത്പന്നങ്ങളുടെ സംസ്കരണം, അതുവഴി കർഷകരുടെ വരുമാനം വർധിപ്പിക്കൽ എന്നിവയും ഇതു ലക്ഷ്യമിടുന്നു
രാജ്യത്തുടനീളം 41 മെഗാ ഫുഡ് പാർക്കുകൾ, 353 കോൾഡ് ചെയിൻ പദ്ധതികൾ, 292 ഭക്ഷ്യ സംസ്കരണ യൂണിറ്റുകൾ, 63 കാർഷിക സംസ്കരണ ക്ലസ്റ്ററുകൾ, 6 ഓപ്പറേഷൻ ഹരിത പദ്ധതികൾ,
63 ബാക്വേർഡ് ആൻഡ് ഫോർവേർഡ് ലിങ്കേജ് പദ്ധതികൾ എന്നിവയ്ക്ക്, PMKSY യ്ക്ക് കീഴിൽ വരുന്ന വിവിധ പദ്ധതികളുടെ ഭാഗമായി മന്ത്രാലയം അനുമതി നൽകി കഴിഞ്ഞു
അനുമതി നൽകിയ ഈ പദ്ധതികൾ പൂർത്തിയാകുന്നതോടെ കൂടി രാജ്യത്തെ 34 ലക്ഷം കർഷകർക്ക് ഗുണം ലഭിക്കുമെന്നാണ് കണക്കാക്കുന്നത് .
ഇന്റഗ്രേറ്റഡ് കോൾഡ് ചെയിൻ ആൻഡ് വാല്യൂ അഡിക്ഷൻ ഇൻഫ്രാസ്ട്രക്ചർ പദ്ധതി സംബന്ധിച്ച്
2020 ൽ നബാർഡ് കൺസൾട്ടൻസി ലിമിറ്റഡ് നടത്തിയ അവലോകന പ്രകാരം
ഇവയ്ക്ക് കീഴിൽ നടപ്പാക്കുന്ന പദ്ധതികളുടെ ഫലമായി കൃഷിയിടങ്ങളിൽ കർഷകർക്ക് ലഭിക്കുന്ന വിളകളുടെ വിലയിൽ 12.38 % വർധന ഉണ്ടായതായി കണക്കാക്കുന്നു. ഓരോ പദ്ധതിയും 9500 ലേറെ കർഷകർക്ക് ഗുണം ചെയ്യുമെന്നുമാണ് പ്രതീക്ഷിക്കുന്നത്
IE/SKY
(Visitor Counter : 191
ധനകാര്യ മന്ത്രാലയം
ഇ സി എൽ ജിഎസ് പദ്ധതിയിൻ കീഴിൽ ഒരു ലക്ഷം കോടിയിലധികം രൂപ വായ്പ ഇനത്തിൽ വിതരണം ചെയ്തു
കേന്ദ്ര ഗവൺമെന്റ് പിന്തുണയോടെയുള്ള അടിയന്തര വായ്പ പദ്ധതിയായ എമർജൻസി ക്രെഡിറ്റ് ലൈൻ ഗ്യാരണ്ടി സ്കീം വഴി രാജ്യത്തെ പൊതു -സ്വകാര്യ ബാങ്കുകൾ 2020 ഓഗസ്റ്റ് 18 വരെ 1.5 ലക്ഷം കോടി രൂപ വായ്പ അനുവദിച്ചു. ഇതിൽ ഒരു ലക്ഷം കോടി രൂപയിലധികം ഇതിനോടകം വിതരണം ചെയ്തു.
ലോക്ക്ഡൗണിനെ തുടർന്ന് വിവിധ മേഖലകളിൽ പ്രത്യേകിച്ച്, സൂക്ഷ്മ-ചെറുകിട-ഇടത്തരം സംരംഭകർക്ക് പ്രതിസന്ധി പരിഹരിക്കുന്നതിന് അടിയന്തര സഹായം നൽകുന്നതിനുള്ള പദ്ധതിയാണിത്. 'ആത്മ നിർഭർ ഭാരത്' മായി ബന്ധപ്പെട്ടാണ് ഈ വായ്പാ പദ്ധതി പ്രഖ്യാപിച്ചത്.
പൊതു-സ്വകാര്യ ബാങ്കുകൾ ഇതുവരെ അനുവദിച്ചതും വിതരണം ചെയ്തതും ആയ വായ്പകളുടെ വിശദാംശങ്ങൾ:
ഇ സി എൽ ജി എസ് പദ്ധതിയിൻ കീഴിൽ 76,044.44 കോടി രൂപ പൊതുമേഖലാ ബാങ്കുകൾ അനുവദിച്ചു കഴിഞ്ഞു. ഇതിൽ 56,483.41 കോടി രൂപ ഇതിനോടകം വിതരണം ചെയ്തു. അതേസമയം സ്വകാര്യ മേഖലയിലെ ബാങ്കുകൾ 74,715.02 കോടി രൂപ അനുവദിച്ചതിൽ 45,762.36 കോടി രൂപ വിതരണം ചെയ്തു. സ്റ്റേറ്റ് ബാങ്ക് ഓഫ് ഇന്ത്യ, കാനറാ ബാങ്ക്, പഞ്ചാബ് നാഷണൽ ബാങ്ക്, ബാങ്ക് ഓഫ് ഇന്ത്യ, യൂണിയൻ ബാങ്ക് ഓഫ് ഇന്ത്യ, എച്ച്ഡിഎഫ്സി ബാങ്ക് ലിമിറ്റഡ് എന്നിവയാണ് വായ്പ നൽകിയ പ്രധാന ബാങ്കുകൾ.
12 പൊതുമേഖലാ ബാങ്കുകൾ അനുവദിച്ചതും വിതരണം ചെയ്തതും ആയ വായ്പകളുടെ വിശദാംശങ്ങൾ:
ഇ സി എൽ ജി എസ് പദ്ധതി വഴി പൊതുമേഖലാ ബാങ്കുകൾ അനുവദിച്ചതും വിതരണം ചെയ്തതും ആയ വായ്പകളുടെ വിവിധ സംസ്ഥാനങ്ങളിലെ വിശദാംശങ്ങൾ:
ആരോഗ്യ, കുടുംബക്ഷേമ മന്ത്രാലയം
81 ദിവസത്തിനുശേഷം രാജ്യത്ത് പ്രതിദിന രോഗബാധിതരുടെ എണ്ണം 60,000-ത്തില് താഴെ; കഴിഞ്ഞ 24 മണിക്കൂറിനിടെ രോഗം സ്ഥിരീകരിച്ചത് 58,419 പേര്ക്ക്
രാജ്യത്ത് ചികിത്സയിലുള്ളവരുടെ എണ്ണം 7,29,243 ആയി കുറഞ്ഞു
തുടര്ച്ചയായ 38-ാം ദിവസവും പ്രതിദിന രോഗമുക്തരുടെ എണ്ണം പുതിയ പ്രതിദിന രോഗികളേക്കാള് കൂടുതല്
രോഗമുക്തി നിരക്ക് 96.27% ആയി വര്ദ്ധിച്ചു
പ്രതിദിന രോഗസ്ഥിരീകരണ നിരക്ക് 3.22%; തുടര്ച്ചയായ 13-ാം ദിവസവും 5 ശതമാനത്തില് താഴെ
81 ദിവസത്തിനുശേഷം ഇന്ത്യയില് പ്രതിദിന രോഗബാധിതരുടെ എണ്ണം 60,000-ത്തില് താഴെയായി. കഴിഞ്ഞ 24 മണിക്കൂറിനിടെ 58,419 പേര്ക്കാണ് പുതുതായി രോഗം സ്ഥിരീകരിച്ചത്. പുതിയ രോഗബാധിതരുടെ എണ്ണം രാജ്യത്ത് പതിവായി കുറയുകയാണ്.
തുടര്ച്ചയായ 13-ാം ദിവസവും പുതിയ പ്രതിദിന രോഗബാധിതരുടെ എണ്ണം ഒരു ലക്ഷത്തില് താഴെയാണ്. കേന്ദ്രത്തിന്റെയും സംസ്ഥാനങ്ങളുടെയും കേന്ദ്രഭരണപ്രദേശങ്ങളുടെയും നിരന്തരവും കൂട്ടായതുമായ പ്രയത്നങ്ങളുടെ ഫലമാണിത്.
ചികിത്സയിലുള്ളവരുടെ എണ്ണവും രാജ്യത്ത് പതിവായി കുറയുകയാണ്. രാജ്യത്തു നിലവില് ചികിത്സയിലുള്ളത് 7,29,243 പേരാണ്.
കഴിഞ്ഞ 24 മണിക്കൂറിനിടെ ചികിത്സയിലുള്ളവരുടെ എണ്ണത്തില് 30,776-ന്റെ കുറവാണുണ്ടായത്. രാജ്യത്തെ ആകെ കോവിഡ് ബാധിതരുടെ 2.44% മാത്രമാണ് നിലവില് ചികിത്സയിലുള്ളത്.
തുടര്ച്ചയായ 38-ാം ദിവസവും പ്രതിദിന രോഗമുക്തരുടെ എണ്ണം പ്രതിദിനം പുതുതായി രോഗം ബാധിക്കുന്നവരേക്കാള് കൂടുതലാണ്. കഴിഞ്ഞ 24 മണിക്കൂറിനിടെ 87,619 പേരാണ് രോഗമുക്തരായത്.
പുതിയ പ്രതിദിന രോഗബാധിതരുടെ എണ്ണവുമായി താരതമ്യപ്പെടുത്തുമ്പോള് കഴിഞ്ഞ 24 മണിക്കൂറിനിടെ 29,000-ത്തിലധികം  പേരാണ് രോഗമുക്തരായത്.
രാജ്യത്തിതുവരെ ആകെ 2,87,66,009 പേരാണ് കോവിഡ് മുക്തരായത്. കഴിഞ്ഞ 24 മണിക്കൂറിനിടെ 87,619 പേര് സുഖം പ്രാപിച്ചു. ദേശീയ രോഗമുക്തി നിരക്ക് പതിവായി ഉയര്ന്ന് 96.27% ആയി.
രാജ്യത്തെ പരിശോധനാശേഷി ഗണ്യമായി വര്ദ്ധിപ്പിച്ചതോടെ കഴിഞ്ഞ 24 മണിക്കൂറിനുള്ളില് 18,11,446 പരിശോധനകള് നടത്തി. ആകെ 39.1 കോടിയിലേറെ  പരിശോധനകളാണ് ഇന്ത്യയില് ഇതുവരെ നടത്തിയത്.
പരിശോധന വര്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് തുടര്ച്ചയായി കുറയുകയാണ്. പ്രതിവാര രോഗസ്ഥിരീകരണ നിരക്ക് നിലവില് 3.43 ശതമാനമാണ്. പ്രതിദിന രോഗസ്ഥിരീകരണ നിരക്ക് ഇന്ന് 3.22 ശതമാനം. തുടര്ച്ചയായ 13 ദിവസമായി ഇത് 5 ശതമാനത്തില് താഴെയാണ്.
ഇന്ന് രാവിലെ 7 വരെയുള്ള താല്ക്കാലിക കണക്കുപ്രകാരം 37,91,686 സെഷനുകളിലൂടെ മൊത്തം 27,66,93,572 ഡോസ് വാക്സിനാണ് നല്കിയത്. കഴിഞ്ഞ 24 മണിക്കൂറിനിടെ 38,10,554 ഡോസ് വാക്സിന് നല്കി.
താഴെപ്പറയുന്നവ ഇതില് ഉള്പ്പെടുന്നു:
ആരോഗ്യപ്രവര്ത്തകര്
ആദ്യ ഡോസ് 1,01,19,241
രണ്ടാമത്തെ ഡോസ് 70,65,889
മുന്നണിപ്പോരാളികള്
ആദ്യ ഡോസ് 1,71,08,593
രണ്ടാമത്തെ ഡോസ് 90,32,813
18-44 പ്രായപരിധിയിലുള്ളവര്
ആദ്യ ഡോസ് 5,42,21,110
രണ്ടാമത്തെ ഡോസ് 12,27,088
45-59 പ്രായപരിധിയിലുള്ളവര്
ആദ്യ ഡോസ് 7,98,16,559
രണ്ടാമത്തെ ഡോസ് 1,26,54,117
60 വയസ്സിനുമേല് പ്രായമുള്ളവര്
ആദ്യ ഡോസ് 6,44,21,583
രണ്ടാമത്തെ ഡോസ് 2,10,26,579
ആകെ 27,66,93,572
രാജ്യരക്ഷാ മന്ത്രാലയം
കൊവിഡ് 19: എക്സ് സര്വീസ്മെന് ആരോഗ്യ പദ്ധതിക്കു കീഴില് ഒരു കുടുംബത്തില് ഒരാള്ക്ക് പള്സ് ഓക്സ്മീറ്റര് തുക തിരിച്ചു നല്കും
(ന്യൂഡൽഹി, ജൂലൈ 09, 2020,
COVID-19 ബാധിതരുടെ ആരോഗ്യം നിരീക്ഷിക്കുന്നതിൻ്റെ ഭാഗമായ ഓക്സിജൻ അളവു പരിശോധിക്കുന്നതിനുള്ള പ്രധാന ഘടകങ്ങളിലൊന്ന് എന്ന നിലയിൽ, പൾസ് ഓക്സിമീറ്ററിന്റെ ചെലവ് എക്സ്-സർവീസ്മെൻ കോൺട്രിബ്യൂട്ടറി ഹെൽത്ത് സ്കീം  ഗുണഭോക്താക്കൾക്കു മടക്കി നൽകാൻ പ്രതിരോധ മന്ത്രാലയത്തിനു കീഴിലുള്ള മുൻ സൈനികരുടെ ക്ഷേമ വകുപ്പ് തീരുമാനിച്ചു. ഇനിപ്പറയുന്ന വ്യവസ്ഥകൾക്ക് വിധേയമായിരിക്കും തുക മടക്കി നൽകുന്നത്.
 കൊവിഡ്19 സ്ഥിരീകരിച്ച ഇ സി എച്ച് എസ് ഗുണഭോക്താക്കൾക്ക് ഒരു കുടുംബത്തിന് ഒരു പൾസ് ഓക്സിമീറ്റർ വാങ്ങാൻ അനുവാദമുണ്ട്. ഇ സി എച്ച് എസ് ഗുണഭോക്താവിന്റെ കുടുംബത്തിൽ ഒന്നിൽ കൂടുതൽ കൊവിഡ് പോസിറ്റീവ് കേസുകൾ ഉണ്ടെങ്കിൽ, അവർക്ക് ഒരു പൾസ് ഓക്സിമീറ്ററിന് മാത്രമേ തിരിച്ചടവ് അവകാശപ്പെടാൻ കഴിയൂ.
 പൾസ് ഓക്സിമീറ്ററിന്റെ യഥാർത്ഥ വില അനുസരിച്ച് 1,200 രൂപ എന്ന പരിധിക്ക് വിധേയമായി തിരിച്ചടവ് അവകാശപ്പെടാം.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂ ഡൽഹി: ഏപ്രിൽ 9, 2022
(രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 185.55 കോടി ഡോസ് വാക്സിൻ.
രാജ്യത്ത് നിലവിൽ ചികിത്സയിലുള്ളത് 11,365 പേർ; ചികിത്സയിലുള്ളത് ആകെ രോഗബാധിതരുടെ 0.03%.
കഴിഞ്ഞ 24 മണിക്കൂറിനിടെ 1,194 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,25,01,196 ആയി; രോഗമുക്തി നിരക്ക് 98.76%
കഴിഞ്ഞ 24 മണിക്കൂറിൽ 1,150 പുതിയ കേസുകൾ
പ്രതിദിന രോഗസ്ഥിരീകരണ നിരക്ക് 0.25%; പ്രതിവാര രോഗസ്ഥിരീകരണ നിരക്ക് 0.23%
ആകെ നടത്തിയത് 79.34 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 4,66,362 പരിശോധനകൾ
RRTN
റോഡ് ഗതാഗത, ഹൈവേ മന്ത്രാലയം
പരിസ്ഥിതി, ആവാസ വ്യവസ്ഥ, വികസനം എന്നിവ തമ്മിലുള്ള സന്തുലിതാവസ്ഥ നിലനിർത്തണമെന്ന് ശ്രീ നിതിൻ ഗഡ്കരി
പരിസ്ഥിതി, ആവാസ വ്യവസ്ഥ, വികസനം എന്നിവ തമ്മിലുള്ള സന്തുലിതാവസ്ഥ നിലനിർത്തണമെന്ന് കേന്ദ്ര ഉപരിതല ഗതാഗത, ഹൈവേ മന്ത്രി ശ്രീ നിതിൻ ഗഡ്കരി ആവശ്യപ്പെട്ടു. 2070-ഓടെ കാർബൺ ന്യൂട്രാലിറ്റിക്കുള്ള കർമ്മ പദ്ധതി - 'വ്യാവസായിക ഡീകാർബണൈസേഷൻ ഉച്ചകോടി 2022'  അദ്ദേഹം ഉദ്ഘാടനം ചെയ്തു. വൈദ്യുതി ക്ഷാമം മറികടക്കാൻ, ബദൽ ഇന്ധനങ്ങൾ വികസിപ്പിക്കേണ്ടത് അത്യാവശ്യമാണ് എന്ന് അദ്ദേഹം പറഞ്ഞു, ഈ വിഷയങ്ങളിൽ സാമാന്യ വിരുദ്ധമായ ഏകപക്ഷീയമായ സമീപനം രാജ്യത്തിന് ഗുണകരമല്ലെന്ന് അദ്ദേഹം അഭിപ്രയപ്പെട്ടു.
സമീപ ഭാവിയിൽ നമ്മുടെ സമ്പദ്വ്യവസ്ഥയെ ശക്തിപ്പെടുത്തുമ്പോൾ തന്നെ, പരിസ്ഥിതിയെയും സംരക്ഷിക്കേണ്ടതുണ്ടെന്ന് ശ്രീ ഗഡ്കരി പറഞ്ഞു. നമ്മുടെ മുൻഗണന ഹരിത ഹൈഡ്രജനാണെന്നും ജൈവ സാങ്കേതിക വിദ്യ ഉപയോഗിച്ച് ജൈവ പിണ്ഡത്തിന്റെ ഉൽപ്പാദനക്ഷമത വർധിപ്പിക്കാമെന്നും അതിൽ നിന്നും ബയോ എത്തനോൾ, ബയോ-എൽഎൻജി, ബയോ-സിഎൻജി എന്നിവ നിർമ്മിക്കാമെന്നും അദ്ദേഹം പറഞ്ഞു. മെഥനോൾ, എത്തനോൾ എന്നിവയുടെ ഉപയോഗം മൂലം മലിനീകരണം കുറയും.
കേന്ദ്രീകൃതമായ ഒരു കർമ്മ പദ്ധതി രൂപപ്പെടുത്തുകയും വേണ്ടത്ര ഗവേഷണം നടത്തുകയും വേണം. അത് വഴി നമ്മുടെ ഇറക്കുമതി കുറയ്ക്കാനും കയറ്റുമതി വർദ്ധിപ്പിക്കാനും കഴിയുമെന്നും മന്ത്രി പറഞ്ഞു.
ലിങ്കിൽ ക്ലിക്ക് ചെയ്ത് പൂർണ്ണ വിവരങ്ങൾ കാണുക: https://youtu.be/eafdGjPAV7o
--RRTN--
(Visitor Counter : 140
ആഭ്യന്തരകാര്യ മന്ത്രാലയം
അസമിലെ ദേശീയ പൗരത്വ രജിസ്റ്റര് സംബന്ധിച്ച കേന്ദ്ര ആഭ്യന്തര മന്ത്രി രാജ് നാഥ് സിംഗിന്റെ പ്രസ്താവന
'ദേശീയ പൗരത്വ രജിസ്റ്ററിന്റെ കരട് പട്ടികയായ നാഷണല് രജിസ്ട്രി ഓഫ് സിറ്റിസണ്സ്  അസമില് ഇന്ന് പ്രസിദ്ധീകരിച്ചിരിക്കുകയാണ്. ഇത് ഒരു കരട് പട്ടിക മാത്രമാണെന്നും അന്തിമ എന്.ആര്.സി. അല്ലെന്നും ഊന്നിപ്പറയാന് ഞാന് ആഗ്രഹിക്കുന്നു.
നിയമപ്രകാരമുള്ള അവകാശ വാദങ്ങള് / തടസങ്ങള് ഫയല് ചെയ്യാന് എല്ലാവര്ക്കും പൂര്ണ്ണ തോതില് അവസരം ലഭിക്കും. അത്തരം അവകാശവാദങ്ങളുടെയും, തടസവാദങ്ങളുടെയും തീര്പ്പാക്കലിന് ശേഷം മാത്രമേ അന്തിമ എന്.ആര്.സി. പ്രസിദ്ധീകരിക്കുകയുള്ളൂ.
ചിലര് അനാവശ്യമായി ഭയത്തിന്റെ അന്തരീക്ഷം സൃഷ്ടിക്കാന് ശ്രമിക്കുകയാണ്. ഏതെങ്കിലും തരത്തിലുള്ള ആശങ്കകള്ക്കോ, ഭയത്തിനോ കാര്യമില്ലെന്ന് ഉറപ്പ് നല്കാന് ഞാന് ആഗ്രഹിക്കുന്നു. ചില തെറ്റായ വിവരങ്ങളും പ്രചരിപ്പിക്കപ്പെടുകയാണ്. എന്.ആര്.സി. യുമായി ബന്ധപ്പെട്ട എല്ലാ പ്രക്രിയകളും പക്ഷപാതരഹിതമായിട്ടാണ് നടത്തിയിട്ടുള്ളത്. ചിലര്ക്ക് ആവശ്യമായ രേഖകള് സമര്പ്പിക്കാന് കഴിഞ്ഞിട്ടുണ്ടാവില്ല. അവകാശങ്ങളും തടസവാദങ്ങളും തീര്പ്പ് കല്പ്പിക്കുന്ന പ്രക്രിയയില് അവര്ക്ക് ഇതിനുള്ള അവസരം പൂര്ണ്ണമായി ലഭിക്കും.
അന്തിമ എന്.ആര്.സി. പട്ടികയ്ക്ക് ശേഷവും ഫോറിനേഴ്സ് ട്രൈബ്യൂണലിനെ സമീപിക്കാന് ഓരോ വ്യക്തിക്കും അവസരം ലഭിക്കുമെന്ന് വ്യക്തമാക്കാന് ഞാന് ആഗ്രഹിക്കുന്നു.
ഇതിന്റെ അര്ത്ഥം അന്തിമ എന്.ആര്.സി. പട്ടികയില് പേരില്ലാത്തവര്ക്കും ട്രൈബ്യൂണലിന് സമര്പ്പിക്കാന് ഒരു അവസരം ലഭിക്കും. ആര്ക്കെങ്കിലും എതിരെ ഏതെങ്കിലും തരത്തിലുള്ള നിര്ബന്ധിത നടപടിക്കുള്ള പ്രശ്നമേ ഉദിക്കുന്നില്ല.
പൂര്ണ്ണമായ സുതാര്യതയോടും, നീതിയോടും കൂടിയാണ് എന്.ആര്.സി. പ്രക്രിയ നടപ്പിലാക്കിയിട്ടുള്ളത്. കൂടാതെ ബഹുമാനപ്പെട്ട സുപ്രീം കോടതിയുടെ നിരീക്ഷണവും അതിന്മേല് ഉണ്ടായിരുന്നു.
(ND MRD – 620
തൊഴില്, ഉദ്യോഗ മന്ത്രാലയം
പ്രധാനമന്ത്രി ഗരീബ് കല്യാണ് യോജനയുടെ ഭാഗമായി ഇ.പി.എഫ്.ഒ 15 ദിവസത്തിനുള്ളില് 3.31 ലക്ഷം കോവിഡ് -19 ക്ലെയിമുകള് തീര്പ്പാക്കി
950 കോടിയോളം രൂപ വിതരണം ചെയ്തു
കോവിഡ് -19 പകര്ച്ചവ്യാധിയുടെ പ്രത്യേക സാഹചര്യത്തില് രാജ്യത്തെ തൊഴിലാളികള്ക്ക് ആശ്വാസം നല്കുന്നതിന് പ്രധാനമന്ത്രി ഗരീബ് കല്യാണ് യോജന  പാക്കേജില്പ്പെടുത്തി എംപ്ലോയീസ് പ്രോവിഡന്റ് ഫണ്ടില് നിന്നു പണം പിന്വലിക്കാന് പ്രത്യേക അവസരംനല്കിയിരുന്നു. കഴിഞ്ഞ മാസം 28നു കേന്ദ്ര ഗവണ്മെന്റ്ു പ്രഖ്യാപിച്ച വിജ്ഞാപനത്തിന്റെ അടിസ്ഥാനത്തിലാണ് ഇത്. ഇതിന്റ ഭാഗമായി വെറും പതിനഞ്ചു ദിവസംകൊണ്ട് എംപ്ലോയീസ് പ്രോവിഡന്റ് ഫണ്ട് ഓര്ഗനൈസേഷന് 3.31 ലക്ഷം ക്ലെയിമുകള് തീര്പ്പാക്കി 946.49 കോടി രൂപ വിതരണം ചെയ്തു. ഇതിനു പുറമേ, ഈ സ്കീമില്പ്പെടുത്തി ഒഴിവുനല്കിയ പിഎഫ് ട്രസ്റ്റുകള് 284 കോടി രൂപ വിതരണം ചെയ്തു. സ്രോതസ്സില് നിന്നുള്ള നികുതി ശേഖരണത്തില് നിന്നുള്ളതായിരുന്നു ഇതില് മുഖ്യം.
ഇതുപ്രകാരം, മൂന്നു മാസത്തെ അടിസ്ഥാന ശമ്പളത്തിന്റെയും ക്ഷാമബത്തയുടെയും ആകെത്തുകയോ നിലവിലെ പ്രോവിഡന്റ് ഫണ്ട് നിക്ഷേപത്തിന്റെ 75 ശതമാനമോ, ഏതാണോ കുറവ് അതാകും നോണ് റീഫണ്ടബിള് തുകയായി നല്കുക. കുറഞ്ഞ തുകയ്്ക്കു വേണ്ടി പിഎഫ് അംഗത്തിന് അപേക്ഷിക്കുകയും ചെയ്യാവുന്നതാണ്. മുന്കൂറായി നല്കുന്ന ഇതിന് വരുമാന നികുതി ഇളവുകള് ഉണ്ടായിരിക്കുന്നതല്ല.
പ്രതിസന്ധിഘട്ടത്തില് സ്വന്തം അംഗങ്ങള്ക്കു പ്രയോജനകരമായി പ്രവര്ത്തിക്കാന് പ്രതിജ്ഞാബദ്ധമായ ഇപിഎഫ്ഒ, ഇപ്പോഴത്തെ സാഹചര്യത്തില് അവശ്യസേവന മേഖല എന്ന നിലയിലുള്ള പ്രവര്ത്തനമാണ് നടത്തിക്കൊണ്ടിരിക്കുന്നത്. അംഗങ്ങള്ക്ക് ലോക്ഡൗണ് കാലത്ത് ഈ സൗകര്യങ്ങള് ഓണ്ലൈന് സേവനം മുഖേന ലഭിക്കുന്നത് ബുദ്ധിമുട്ടുകള് മറികടക്കാന് വളരെ സഹായകമാണ്.
ആഭ്യന്തരകാര്യ മന്ത്രാലയം
പ്രളയം: കേരളത്തിനു കേന്ദ്രം 600 കോടി രൂപയുടെ സഹായം കൈമാറി
പ്രളയം നിമിത്തമുള്ള നാശനഷ്ടങ്ങൾ നേരിടാൻ സാമ്പത്തിക സഹായമായി പ്രധാനമന്ത്രി ശ്രീ. നരേന്ദ്ര മോദി പ്രഖ്യാപിച്ച 500 കോടി രൂപയും ആഭ്യന്തര മന്ത്രി ശ്രീ. രാജ്നാഥ് സിങ് പ്രഖ്യാപിച്ച 100 കോടി രൂപയും ഇന്നു കേരള ഗവൺമെന്റിനു കൈമാറി.
 തുടർച്ചയായി ആറാം ദിവസവും യോഗം ചേർന്നു. ക്യാബിനറ്റ് സെക്രട്ടറി ശ്രീ. പി.കെ.സിൻഹയുടെ അധ്യക്ഷതയിലായിരുന്നു യോഗം. വെള്ളത്താൽ ചുറ്റപ്പെട്ട് ഒറ്റപ്പെട്ടുകഴിയുന്ന ഏതാനും കേന്ദ്രങ്ങൾകൂടി ഉണ്ടെങ്കിലും പ്രളയബാധിത മേഖലയിലെ സ്ഥിതി അതിവേഗം മെച്ചപ്പെട്ടുവരികയാണെന്നു യോഗത്തിൽ വീഡിയോ കോൺഫറൻസിലൂടെ പങ്കെടുത്ത കേരള ചീഫ് സെക്രട്ടറി അറിയിച്ചു. വെള്ളം അതിവേഗം താഴുന്നുണ്ട്.
സംസ്ഥാന ഗവൺമെന്റിന്റെ അഭ്യർഥന മാനിച്ച് ഭക്ഷ്യ, പൊതുവിതരണ വകുപ്പ് 89,540 മെട്രിക് ടൺ അരി കൂടി അനുവദിച്ചിട്ടുണ്ട്.
നേരത്തേ ലഭ്യമാക്കിയ 100 മെട്രിക് ടൺ പയറിനങ്ങൾക്കു പുറമെ, ഉപഭോക്തൃകാര്യ മന്ത്രാലയം കൂടുതൽ ചെറുപയറും തൂവരയും ലഭ്യമാക്കും.
കേരള മുഖ്യമന്ത്രിയുടെ ദുരിതാശ്വാസ നിധിയിലേക്കു പൊതുമേഖലാ എണ്ണ വിപണന കമ്പനികൾ 25 കോടി രൂപ സംഭാവന ചെയ്തു. പെട്രോളിയം, പ്രകൃതിവാതക മന്ത്രാലയം പാചകവാതക വിതരണത്തിനായി പ്രളയബാധിത മേഖലയിൽ കൂടുതൽ കേന്ദ്രങ്ങൾ ആരംഭിച്ചിട്ടുണ്ട്. പാചകവാതക സിലിണ്ടറുകൾ കടത്താൻ അംഗീകാരമില്ലാത്ത വാഹനങ്ങളിൽ സിലിണ്ടറുകൾ കടത്തുന്നതിനായി സംസ്ഥാന ഗവൺമെന്റുമായി ചേർന്ന് അനുമതി നൽകുകയും ചെയ്തു. മന്ത്രാലയം 3.2 ലക്ഷം പാചകവാതക സിലിണ്ടറുകളും 2.2 ലക്ഷം റെഗുലേറ്ററുകളും ലഭ്യമാക്കിയിട്ടുണ്ട്.
2.7 ലക്ഷം കുപ്പിവെള്ളത്തിനു പുറമേ, റയിൽവേ 24 ലക്ഷം ലിറ്റർ കുടിവെള്ളവും എത്തിച്ചു. 14 ലക്ഷം ലിറ്റർ വെള്ളംകൂടി എറണാകുളത്ത് എത്തിച്ചിട്ടുണ്ട്. ബെഡ്ഷീറ്റുകളും പുതപ്പുകളും ലഭ്യമാക്കാൻ റെയിൽവേ സജ്ജീകരണം ഒരുക്കിയിട്ടുണ്ട്. എല്ലാ മേഖലയിലും ട്രെയിൻ ഗതാഗതം പുനരാരംഭിച്ചു. വിവിധ സംസ്ഥാനങ്ങളിൽനിന്നു ദുരിതാശ്വാസത്തിനായി അയക്കുന്ന വസ്തുക്കൾ റെയിൽവേ സൗജന്യാമായാണു കേരളത്തിൽ എത്തിക്കുന്നത്.
പ്രശ്നബാധിത മേഖലകളിലെല്ലാം വൈദ്യുതിവിതരണം പുനഃസ്ഥാപിക്കാൻ കർമപദ്ധതി തയ്യാറാക്കിയിട്ടുണ്ട്. 94 ശതമാനം ടെലികോം ടവറുകളും പ്രവർത്തനക്ഷമമായി. ടെലിഫോൺ എക്സ്ചേഞ്ചുകളിൽ വൈദ്യുതിയെത്തിക്കുന്നതിനു മുൻഗണന നൽകിവരുന്നുണ്ട്.
നേരത്തേ വിതരണം ചെയ്ത ഒരു കോടി ക്ലോറിൻ ഗുളികകൾക്കു പുറമേ മൂന്നു കോടി എണ്ണംകൂടി ആരോഗ്യമന്ത്രാലയം വിതരണം ചെയ്യും. 30 ടൺ ബ്ലീച്ചിങ് പൗഡറും 1.76 ലക്ഷം സാനിറ്ററി പാഡുകളും അയച്ചുകഴിഞ്ഞു. വരുംദിവസങ്ങളിൽ കൂടുതൽ ലഭ്യമാക്കും. ഇതുവരെ പകർച്ചവ്യാധികളൊന്നും പൊട്ടിപ്പുറപ്പെട്ടിട്ടില്ല.
സംസ്ഥാന ഗവൺമെന്റ് ആവശ്യപ്പെടുന്നതിനനുസരിച്ച് അവശ്യ സുഗന്ധദ്രവ്യങ്ങളും ഉപ്പും ചായയും കാപ്പിയും ഭക്ഷ്യസംസ്കരണമന്ത്രാലയം എത്തിക്കുന്നുണ്ട്.
കേരളത്തിലെ ദുരിതാശ്വാസ പ്രവർത്തനത്തിന് ഇറക്കുമതി വഴി ലഭിക്കുന്ന വസ്തുക്കൾക്കു കസ്റ്റംസ് തീരുവയും ഐ.ജി.എസ്.ടിയും ഒഴിവാക്കാൻ ധനമന്ത്രാലയം തീരുമാനം കൈക്കൊണ്ടിട്ടുണ്ട്.
രക്ഷാപ്രവർത്തനങ്ങൾ അവസാനിച്ചുകൊണ്ടിരിക്കുന്ന സാഹചര്യത്തിൽ സംസ്ഥാന ഭരണകൂടം പ്രതിരോധ സേനയെയും ദുരന്ത നിവാരണ സേനയെയും തിരിച്ചയച്ചു തുടങ്ങി.
ആരോഗ്യം, ടെലികോം, ഉപഭോക്തൃകാര്യം, ഭക്ഷ്യ-പൊതുവിതരണം, ഊർജം, പെട്രോളിയവും പ്രകൃതിവാതകവും, വാണിജ്യം, ടെക്സ്റ്റൈൽസ് മന്ത്രാലയങ്ങളുടേത് ഉൾപ്പെടെയുള്ള സെക്രട്ടറിമാരും പ്രതിരോധ സേനകൾ, ആഭ്യന്തര മന്ത്രാലയം, ദേശീയ ദുരന്ത നിവാരണ അതോറിറ്റി എന്നിവയിലെ മുതിർന്ന ഉദ്യോഗസ്ഥരും യോഗത്തിൽ സംബന്ധിച്ചു
പ്രധാനമന്ത്രിയുടെ ഓഫീസ്
പ്രധാനമന്ത്രി സ്റ്റാൻഡ് അപ്പ് ഇന്ത്യയുടെ ഏഴാം വർഷം അടയാളപ്പെടുത്തി
പട്ടികജാതി/പട്ടികവർഗ വിഭാഗങ്ങളെ ശാക്തീകരിക്കുന്നതിലും സ്ത്രീശാക്തീകരണം ഉറപ്പാക്കുന്നതിലും സ്റ്റാൻഡ് അപ്പ് ഇന്ത്യ സംരംഭം വഹിച്ച പങ്കിനെ പ്രകീർത്തിച്ച് പ്രധാനമന്ത്രി ശ്രീ നരേന്ദ്ര മോദി. സ്റ്റാൻഡ് അപ്പ് ഇന്ത്യ ഇന്ന് 7 വർഷം പൂർത്തിയാക്കി.
പ്രധാനമന്ത്രി ട്വിറ്ററിൽ കുറിച്ചതിങ്ങനെ:
"ഇന്ന് നാം #7YearsofStandUpIndia അടയാളപ്പെടുത്തുകയും പട്ടികജാതി/പട്ടികവർഗ സമുദായങ്ങളെ ശാക്തീകരിക്കുന്നതിലും സ്ത്രീശാക്തീകരണം ഉറപ്പാക്കുന്നതിലും ഈ സംരംഭം വഹിച്ച പങ്കിനെ അംഗീകരിക്കുകയും ചെയ്യുന്നു. ഇത് സംരംഭത്തിന്റെ ചൈതന്യം വർധിപ്പിച്ച് നമ്മുടെ ജനങ്ങൾക്ക് അനുഗ്രഹകമായിരിക്കുന്നു."
-ND-
(
പ്രധാനമന്ത്രിയുടെ ഓഫീസ്
ഇന്ത്യയുടെ പ്രതിരോധ മേഖലയെ സ്വയം പര്യാപ്തമാക്കാനുള്ള നിരന്തരമായ ശ്രമങ്ങളെ പ്രധാനമന്ത്രി അഭിനന്ദിച്ചു
ഇന്ത്യയുടെ പ്രതിരോധ മേഖലയെ സ്വയം പര്യാപ്തമാക്കാൻ നടത്തുന്ന നിരന്തരമായ ശ്രമങ്ങളെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. പ്രതിരോധത്തിൽ സ്വാശ്രയത്വത്തിലേക്കുള്ള ഉത്തേജനം ഇന്ത്യൻ പ്രതിഭകളിലുള്ള നമ്മുടെ വിശ്വാസത്തെ ഊട്ടിയുറപ്പിക്കുന്നതാണെന്നും അദ്ദേഹം അഭിപ്രായപ്പെട്ടു.
നടപ്പു സാമ്പത്തിക വർഷത്തിൽ 70,500 കോടി രൂപയുടെ നിർദ്ദേശങ്ങൾക്കും 2.71 ലക്ഷം കോടി രൂപയുടെ സംഭരണത്തിനും അനുമതി നൽകി. ഇവയിൽ 99% ഇന്ത്യൻ വ്യവസായങ്ങളിൽ നിന്ന് കണ്ടെത്തി ഇന്ത്യയുടെ പ്രതിരോധ മേഖലയെ സ്വാശ്രയമാക്കാനുള്ള നിരന്തരമായ ശ്രമങ്ങളെക്കുറിച്ചുള്ള പ്രതിരോധ മന്ത്രി ശ്രീ രാജ്നാഥ് സിംഗിന്റെ ട്വീറ്റ് പങ്കുവച്ചു കൊണ്ട് പ്രധാനമന്ത്രി ട്വീറ്റ് ചെയ്തു :
"പ്രതിരോധമേഖലയിൽ സ്വാശ്രയത്വത്തിലേക്കുള്ള ഉത്തേജനം, ഇന്ത്യൻ പ്രതിഭകളിലുള്ള നമ്മുടെ വിശ്വാസം വീണ്ടും ഊട്ടിയുറപ്പിക്കുന്നു."
പ്രധാനമന്ത്രിയുടെ ഓഫീസ്
ഏഷ്യന് ഗെയിംസില് സ്വര്ണം നേടിയ ഇന്ത്യന് വനിതാ ക്രിക്കറ്റ് ടീമിനെ പ്രധാനമന്ത്രി പ്രകീര്ത്തിച്ചു
ഏഷ്യന് ഗെയിംസ്-2022ല് സ്വര്ണം നേടിയ ഇന്ത്യന് വനിതാ ക്രിക്കറ്റ് ടീമിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
''ഏഷ്യന് ഗെയിംസിലെ വനിതാ ക്രിക്കറ്റില് സ്വര്ണം നേടുമ്പോള് നമ്മുടെ ക്രിക്കറ്റ് ടീമിന്റെ പ്രകടനം എത്ര മഹത്തരമായിരുന്നു. അവരുടെ അത്ഭുതകരമായ നേട്ടത്തില് രാജ്യം ആഹ്ലാദിക്കുന്നു. തങ്ങളുടെ പ്രതിഭയും മനോദാര്ഢ്യവും കൂട്ടായ പ്രവര്ത്തനവും കൊണ്ട് നമ്മുടെ പെണ്മക്കള് കായികരംഗത്തും ത്രിവര്ണപതാക വളരെ ഉയര്ത്തിലെത്തിക്കുന്നു. നിങ്ങളുടെ മികച്ച വിജയത്തിന് അഭിനന്ദനങ്ങള്''. പ്രധാനമന്ത്രി പറഞ്ഞു.
പ്രധാനമന്ത്രിയുടെ ഓഫീസ്
കാലാവസ്ഥാ വ്യതിയാനത്തിനെതിരെ പോരാടുന്നതിലും സുസ്ഥിര വികസന ലക്ഷ്യങ്ങൾ കൈവരിക്കുന്നതിലും രാജ്യത്തിന്റെ സമ്പന്നമായ ജൈവവൈവിധ്യം സംരക്ഷിക്കുന്നതിലും ഇന്ത്യ ഗണ്യമായ മുന്നേറ്റം നടത്തിയിട്ടുണ്ട്: പ്രധാനമന്ത്രി
കാലാവസ്ഥാ വ്യതിയാനത്തെ ചെറുക്കുന്നതിനും സുസ്ഥിര വികസന ലക്ഷ്യങ്ങൾ കൈവരിക്കുന്നതിനും രാജ്യത്തിന്റെ സമ്പന്നമായ ജൈവവൈവിധ്യം സംരക്ഷിക്കുന്നതിനുമുള്ള സുപ്രധാന മുന്നേറ്റങ്ങളെക്കുറിച്ചുള്ള ലേഖനങ്ങളും ഗ്രാഫിക്സും വീഡിയോകളും വിവരങ്ങളും പ്രധാനമന്ത്രി ശ്രീ നരേന്ദ്ര മോദി പങ്കിട്ടു.
പ്രധാനമന്ത്രി ട്വീറ്റ് ചെയ്തു:
"നമ്മുടെ പാരമ്പര്യങ്ങൾക്കും ധാർമ്മികതയ്ക്കും അനുസൃതമായി, സുസ്ഥിര വികസനത്തിന്റെ 9 വർഷങ്ങളിലാണ് നാം ശ്രദ്ധ കേന്ദ്രീകരിച്ചത് . കാലാവസ്ഥാ വ്യതിയാനത്തിനെതിരെ പോരാടുന്നതിലും സുസ്ഥിര വികസന ലക്ഷ്യങ്ങൾ കൈവരിക്കുന്നതിലും ഇന്ത്യയുടെ സമ്പന്നമായ ജൈവവൈവിധ്യം സംരക്ഷിക്കുന്നതിലും നാം ഗണ്യമായ മുന്നേറ്റം നടത്തിയിട്ടുണ്ട്."
പ്രധാനമന്ത്രിയുടെ ഓഫീസ്
PSLV C52 ദൗത്യത്തിന്റെ വിജയകരമായ വിക്ഷേപണത്തില് ഇന്ത്യന് ബഹിരാകാശ ശാസ്ത്രജ്ഞര്ക്ക് പ്രധാനമന്ത്രിയുടെ അഭിനന്ദനം
PSLV C52 ദൗത്യത്തിന്റെ വിജയകരമായ വിക്ഷേപണത്തില് ഇന്ത്യന് ബഹിരാകാശ ശാസ്ത്രജ്ഞരെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ഒരു ട്വീറ്റില് പ്രധാനമന്ത്രി പറഞ്ഞു;
'PSLV C52 ദൗത്യത്തിന്റെ വിജയകരമായ വിക്ഷേപണത്തിന് നമ്മുടെ ബഹിരാകാശ ശാസ്ത്രജ്ഞര്ക്ക് അഭിനന്ദനങ്ങള്. EOS-04 ഉപഗ്രഹത്തിന് എല്ലാ കാലാവസ്ഥയിലും കൃഷി, വനം, തോട്ടങ്ങള്, മണ്ണിലെ ഈര്പ്പം, ജലശാസ്ത്രം, വെള്ളപ്പൊക്ക മാപ്പിംഗ് എന്നിവയുടെ ഏറ്റവും വ്യക്തമായ ചിത്രങ്ങള് നല്കാന് കഴിയും.' ND
പ്രധാനമന്ത്രിയുടെ ഓഫീസ്
നവംബര് ഏഴിനു പ്രധാനമന്ത്രി ഡെല്ഹി ഐ.ഐ.ടി. ബിരുദദാന ചടങ്ങിനെ അഭിസംബോധന ചെയ്യും
2020 നവംബര് ഏഴിനു രാവിലെ 11 മണിക്കു നടക്കുന്ന ഡെല്ഹി ഐ.ഐ.ടിയുടെ 51ാമതു വാര്ഷിക ബിരുദദാന ചടങ്ങില് മുഖ്യാതിഥിയായി പങ്കെടുക്കുന്ന പ്രധാനമന്ത്രി ശ്രീ. നരേന്ദ്ര മോദി വിഡിയോ കോണ്ഫറന്സിങ് വഴി ചടങ്ങിനെ അഭിസംബോധന ചെയ്യും. കേന്ദ്ര വിദ്യാഭ്യാസ സഹ മന്ത്രിയും ചടങ്ങില് പങ്കെടുക്കും.
ഹൈബ്രിഡ് മാതൃകയില് ഇന്-പേഴ്സണ് ചടങ്ങായി പരിമിതമായ ആള്ക്കാരുടെ സാന്നിധ്യത്തിലായിരിക്കും ഇന്സ്റ്റിറ്റ്യൂട്ടിന്റെ ഡോഗ്ര ഹാളില് പരിപാടി നടക്കുക. ബിരുദം നേടുന്ന വിദ്യാര്ഥികള്ക്കും അവരുടെ രക്ഷിതാക്കള്ക്കും വിശിഷ്ടരായ പൂര്വകാല വിദ്യാര്ഥികള്ക്കും ക്ഷണിക്കപ്പെട്ട അതിഥികള്ക്കുമായി പരിപാടി വെബ്കാസ്റ്റ് ചെയ്യും. പിഎച്ച്.ഡി., എം.ടെക്, മാസ്റ്റേഴ്സ് ഓഫ് ഡിസൈന്, എം.ബി.എ., ബി.ടെക് ബിരുദങ്ങള് നേടുന്ന രണ്ടായിരത്തിലേറെ വിദ്യാര്ഥികള്ക്കു ചടങ്ങില്വെച്ചു ബിരുദം നല്കും. അര്ഹരായ വിദ്യാര്ഥികള്ക്കു പ്രസിഡന്റിന്റെ സ്വര്ണ മെഡലും ഡയറക്ടറുടെ സ്വര്ണ മെഡലും ഡോ. ശങ്കര് ദയാല് ശര്മ സ്വര്ണ മെഡലും പെര്ഫെക്റ്റ് ടെന് സ്വര്ണ മെഡലുകളും വെള്ളി മെഡലുകളും സമ്മാനിക്കും.